Οι τραμπούκοι ξαναχτύπησαν! Άγνωστοι έσπασαν το πρωί τα τζάμια στην είσοδο της οικίας του Άγγελου Ευαγγέλου, ο οποίος ήταν διαιτητής VAR στο περιβόητο πια Βόλος - Ολυμπιακός.

Ο διαιτητής είναι ξανά θύμα επίθεσης, μερικές ημέρες μετά τη ρίψη κροτίδων στην πολυκατοικία στην οποία διαμένει.

Το νέο περιστατικό σημειώθηκε σήμερα το πρωί, με τους δράστες να σπάνε τα τζάμια.

Το συμβάν ερευνάται από την αστυνομία, αλλά είναι προφανές ότι το κλίμα έχει δυναμιτιστεί τόσο έντονα που οι επιθέσεις με στόχους τους διαιτητές έχουν γίνει πια πολύ συχνό φαινόμενο.

Θυμίζεται ότι ο Ευαγγέλου ήταν διαιτητής VAR στην αναμέτρηση του Βόλου με τον Ολυμπιακό στις 22 Δεκεμβρίου για την 16η αγωνιστική της Σούπερ Λίγκας.